Κάειρα

Στην ελληνική μυθολογία η Κάειρα ήταν η κόρη ενός αγγειοπλάστη από τη Μίλητο, η οποία διαδραματίζει ρόλο στον μύθο του Νηλέα. Συγκεκριμένα, ο Νηλέας ο δεύτερος, γιος του Κόδρου, αναγκασμένος να φύγει από τη χώρα του, ρώτησε το μαντείο πού θα έπρεπε να πάει και πήρε την απάντηση ότι θα έβρισκε νέα πατρίδα στο μέρος όπου μία κόρη θα του έδινε ανάμικτα γη και νερό. Ο Νηλέας, περιπλανώμενος, έφθασε μία ημέρα στη Μίλητο. Εκεί συνάντησε την Κάειρα και της ζήτησε λίγη λάσπη για να βγάλει το έκτυπο μιας σφραγίδας. Η Κάειρα του έδωσε κι έτσι εκπληρώθηκε ο χρησμός. Ο Νηλέας κατέλαβε αργότερα την εξουσία στη Μίλητο και ίδρυσε και τρεις πόλεις στα περίχωρα.

Πηγή

 * Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος Χάρη Πάτση, Αθήνα 1969

Καειρα